### | | | | --- | --- | | | | | --- | | **Teknik- og Miljøudvalget** 9. marts 2017 Sagsnr. 710-2017-3252 Dok.nr. 710-2017-21891 Sagsbehandler DPABS | | 15.                 Anlægsbevilling - etablering af ny brandstation i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til lokalisering af
en ny brandstation i Hadsten og til en anlægsbevilling på 8,0 mio. kr. til
projektering og håndværkerudgifter m.m. til etablering af den nye
brandstation.

Den nuværende kommunale brandstation på [adresse]
15-17, Hadsten, er nedslidt, og arbejdet på stationen er påvirket af de stadig
dårligere bygningsmæssige forhold. Endvidere mangler der i væsentlig grad
udenomsplads til parkering af mandskabets private biler ved udkald, samt til
manøvrering af de store brandkøretøjer.

Det er tidligere vurderet, at en renovering af den
eksisterende brandstation ikke på længere sigt vil være hensigtsmæssig.

I budget 2016 er der afsat rådighedsbeløb på i alt 8,9 mio.
kr. til etablering af ny brandstation i Hadsten ved nybyggeri. Herudover er der
indarbejdet en forventet indtægt på 500.000 kr. ved salg af [adresse]
15-17. Sagen har afventet en endelig afklaring af den fremtidige
beredskabsstruktur.

Teknik og Kultur har vurderet en række forskellige
lokaliseringsmuligheder for en ny brandstation i Hadsten og fundet to af disse
lokaliseringer interessante at arbejde videre med. Begge muligheder kan opfylde
krav til indhold, funktion og udenomsarealer samt til central beliggenhed i
forhold til responstid.

· Skanderborgvej 3, nybyggeri af en brandstation på ca. 500 m², og
anlæg af befæstet areal på ca. 800 m². Den eksisterende bebyggelse på grunden
nedrives.

· Skanderborgvej 13, ombygning af eksisterende bygning på 700 m²
til brandstation. Det eksisterende befæstede areal udgør 650 m².

En nærmere beskrivelse af de to lokaliseringsmuligheder for
ny brandstation er vedlagt som bilag. Heri belyses de to muligheder i tekst og
skitser med vurdering af drifts- og anlægsøkonomi. Begge forslag indeholder
garageanlæg og fjernlager, mødelokale/undervisningsrum, bad, omklædning,
toilet, kontor og tekøkken samt udenomsarealer.

**VURDERING**

[adresse] har erhvervet begge ejendomme i
forbindelse med lokalplanlægningen af [adresse]. Begge er omfattet af
lokalplan nr. 328 for Ginneruplund og udlagt til erhvervsformål og lignende. De
to ejendomme indgår således i arealer, der er forudsat udstykket og solgt til
erhvervsformål. En udnyttelse til brandstation vil i begge tilfælde være i
overensstemmelse med lokalplanen.

**Skanderborgvej 3**

Et nybyggeri på [adresse] vil placere brandstationen
i nye lokaler, hvilket gør det muligt at finde den arealoptimale indretning af
brandstationen. Det vil endvidere være muligt at udvide med et ekstra garagefag
og en vaskehal på et senere tidspunkt.

En ny stamvej etableres i sommeren 2017 i forbindelse med
byggemodningen af det første boligområde på [adresse]. En ny brandstation
vil skulle tilsluttes denne stamvej tæt ved udmundingen i [adresse].

På grunden er der aktuelt to bygninger; en garage og en
bolig, der er midlertidigt udlejet.  Begge bygninger forudsættes nedrevet, og
udgiften hertil indgår som en del af Ginneruplunds samlede byggemodning.

Ejendommen [adresse] ligger synligt ved indkørslen
til det store nye byudviklingsområde. Det foreslås derfor, at der i forbindelse
med indretning af grunden foretages en beplantningsmæssig bearbejdning under
hensyn til grundens facadekarakter og til det samlede områdes afgrænsning mod
nord.

Grunden er forbundet med visse terrænmæssige udfordringer,
og eventuelle reguleringer vil søges foretaget i sammenhæng med den samlede
byggemodning.

De samlede anlægsudgifter er estimeret til 8,0 mio. kr.

Under forudsætning af, at de eksisterende bygninger er
nedrevet, og den nye stamvej er etableret, vil en ny brandstation på
[adresse] kunne opføres fra oktober 2017 til august 2018, og stationen
kan være klar til brug til september 2018.

**Skanderborgvej 13**

Bygningen på [adresse] 13 udlejes i dag på
åremålskontrakter som to erhvervslejemål med butiks- og værkstedsaktiviteter.

Bygningen kan ombygges til brandstation og indfri de krav,
der stilles til en ny brandstation. Der er i forbindelse med bygningen et stort
asfalteret areal og en udendørs vaskeplads for biler.

Den eksisterende bygning er større end det opgjorte behov,
og der må forventes større udgifter til drift og vedligehold end ved en
nyopført bygning.

Grundens form og afgrænsning mod naboejendommene vil,
ligesom bygningens placering, i nogen grad være bindende for fremtidige
udstykninger i et nyt erhvervsområde langs [adresse]. Det vil vanskeligt
kunne indpasses i lokalplanens udstykningsplan, der lægger op til rektangulære
grunde med skel vinkelret på [adresse] og den nye stamvej.

De samlede anlægsudgifter til ombygning kan estimeres til
5,670 mio. kr. Under forudsætning af, at de nuværende erhvervslejemål opsiges
vil ombygningen af [adresse] til brandstation kunne gennemføres fra
oktober 2017 til juni 2018, og stationen kan være klar til brug juli 2018.

De estimerede anlægsudgifter fordeler sig på følgende hovedaktiviteter
vist for henholdsvis [adresse] og [adresse] 13:

Tabel 1 Hovedaktiviteter i anlægsprojektet
for ny brandstation:

|  |  |  |
| --- | --- | --- |
| Hovedaktivitet | [adresse], nybyggeri  Beløb | Skanderborgvej 13,  ombygning  Beløb |
| Håndværkerudgifter inkl. befæstelser, udearealer og byggeplads | 6.000.000 kr. | 3.830.000 kr. |
| Uforudsete udgifter | 560.000 kr. | 430.000 kr. |
| Rådgiverhonorar | 560.000 kr. | 430.000 kr. |
| Intern bygherrerådgivning | 155.000 kr. | 111.000 kr. |
| Nedrivning af nuværende terrændæk, sanitet og andre installationer mm |  | 144.000 kr. |
| Bygherreomkostninger inkl. specialindretning og inventar samt flytning fra nuværende beliggenhed og tomgangsudgifter til [adresse] efter fraflytning og indtil anden anvendelse | 725.000 kr. | 725.000 kr. |
| Estimerede anlægsudgifter i alt | 8.000.000 kr. | 5.670.000 kr. |

Forbrug til el og varme kan
estimeres til ca. 50.000 kr. årligt på nybygning på [adresse] og ca.
90.000 kr. årligt på eksisterende ejendom på [adresse] 13. Dertil kommer,
at der må påregnes lavere omkostninger til vand og vedligeholdelse ved
nybyggeri end ved ombygning af eksisterende ejendom.

Teknik og Kultur anbefaler, at
der bygges en ny brandstation på [adresse] En ny brandstation på
[adresse] vil imødekomme krav og behov med hensyn til beliggenhed,
udenomsarealer, udvidelsesmulighed og indretning af de nødvendige funktioner
til en ny brandstation.

**ØKONOMI**

Der er afsat rådighedsbeløb på i alt 8,9 mio. kr. til ny
brandstation i Hadsten i 2016.  Der søges om en anlægsbevilling på 8,0 mio. kr.
til nybyggeri af brandstation på [adresse] finansieret af det afsatte
rådighedsbeløb. Restbudgettet på 900.000 kr. foreslås tilført kassen.

Der er ikke truffet beslutning om, hvad der skal ske med
ejendommen [adresse], men det vurderes umiddelbart at grunden vil
kunne anvendes til fremtidigt etageboligbyggeri.

[adresse] opfører, afholder udgifterne til og ejer
den nye brandstation. Det indgår i aftalen med det fælleskommunale selskab
”Beredskab & Sikkerhed Randers – [adresse] – [adresse]”, at
hjemstedskommunen afholder udgifter til husleje henholdsvis drift, vedligehold
og forbrug vedrørende brandstationerne, men at de samlede driftsudgifter
refunderes af selskabet.

Fra det tidspunkt, hvor brandstationen flytter fra
[adresse] til anden
anvendelse, vil der være tomgangsudgifter til et minimum af drift og
vedligehold af bygningen. Estimerede tomgangsudgifter er indregnet i bygherreomkostningerne.

**INDDRAGELSE**

De beskrevne lokaliseringsmuligheder, disponering af
grunden samt bygningens indretning er drøftet med Beredskab & Sikkerhed –
Randers, [adresse], [adresse].

Beredskab og Sikkerhed udtaler, at beliggenheden i det
sydlige Hadsten kan opfylde krav om responstid, og grunden på [adresse]
har en tilpas størrelse.

**INDSTILLING**

Kommunaldirektøren indstiller til Byrådet:

1. At godkende placering af ny
brandstation på [adresse] i det sydlige Hadsten.

2. At godkende en anlægsbevilling på 8,0
mio. kr. til opførelse af brandstation på [adresse] i Hadsten.

3. At anlægsudgiften finansieres af det
afsatte rådighedsbeløb til ny brandstation i Hadsten.

4. At de resterende 900.000 kr. af
rådighedsbeløbet tilføres kassen.

**BESLUTNING**

**Bilag**

|  |  |
| --- | --- |
| Brandstation Hadsten - analyse af placeringmuligheder - februar 2017 | 710-2017-51269 |